Public procurement notice: Prior Information Notice Without Call For Competition
Published: 2021-02-10
Buyer: Danmarks Nationalbank
Country: DK
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Forhåndsmeddelelse for udbud af aftaler om drift, forvaltning og support af administrativ it samt videreudvikling af visse forretningsløsninger
Danmarks Nationalbanks eksisterende aftale om drift af administrative it systemer, samt om forvaltning, udvikling og slutbrugerydelser udløber ultimo november 2022, og Nationalbanken har derfor påbegyndt forberedelse af EU-udbud til erstatning for denne aftale.
På it området har Danmarks Nationalbank gennemgået en stor forandring og udvikling siden den eksisterende it aftale blev indgået i 2016, hvorfor fornyelsen af aftalen om driften af den administrative it ikke er et genudbud, men et udbud der afspejler bankens nuværende og fremtidige it strategi.
Det indebærer, at de kommende leverandører skal kunne iagttage fremadrettet drift af it-arkitektur, bistå Nationalbanken med transformation som følge af it strategien om cloud first, understøtte en bevægelse mod leje frem for eje samt sikring af et tilstrækkeligt højt og aftalt niveau af informationssikkerhed på niveau med andre sammenlignelige organisationer med tilsvarende trusselsbillede.
Med henblik på fortsat understøttelse af fokus på høj kvalitet, markedskonformitet og professionelt leverandørsamarbejde forventer Nationalbanken at gennemføre 2 udbud til erstatning for den eksisterende aftale, henholdsvis:
- Udbud af aftale om drift, forvaltning og support af administrativ it samt videreudvikling af visse forretningsløsninger
Udbud 1, som er varetagelsen af Nationalbankens infrastruktur, omhandler anskaffelse af standardydelser, som bl.a. drift, vedligehold og videreudvikling på tværs af visse forretningsapplikationer, datacenter, netværk og sikkerhed. Disse ydelser er suppleret af en række tværgående ydelser, der består af støttefunktioner, eksempelvis support, transformation, rådgivning m.v.
Udbud 2, som omhandler it-arbejdspladsen, omfatter ‘end-user computing’. Dvs. ydelser der understøtter slutbrugerområdet ift. onsite support, enhedsadministration, print m.v. Der vil desuden blive leveret kontornetværk, som skal dække WiFi, VLAN m.v. på Nationalbanken’s servicelokationer, inklusiv nødarbejdspladser.
Nationalbanken forventer at igangsætte udbud af aftale om drift, forvaltning og support af administrativ it samt videreudvikling af visse forretningsløsninger ultimo april 2021 som et udbud med forhandling. Aftalen forventes indgået april 2022, hvorefter der skal iagttages en driftssikker transitionsperiode.
Udbud af aftale om drift af it arbejdsplads forventes igangsat primo november 2021 til afslutning august 2022, ligeledes som udbud med forhandling.
Det er samtidig besluttet at tage udgangspunkt i den statslige driftsaftale, K04 i en tilpasset version, herunder til sikring af transformationsydelser mod øget brug af cloud ydelser.
Nationalbanken er i proces med afklaring af, hvorvidt lokationskravet i databeskyttelseslovens § 3, stk. 9, skal iagttages i forbindelse med drift af kreditregisteret.